**Kritéria prijímania detí do Materskej školy, Hrable 1, Michalová**

 **Školským zákonom** sú ustanovené tzv. **zákonné podmienky prijímania a procesy prijímania**.

**Podľa § 59 ods. 1 – 12 a § 59 a ods. 1 – 5 školského zákona** na predprimárne vzdelávanie **sa prednostne prijímajú:**

* deti, pre ktoré je plnenie predprimárneho vzdelávania povinné, t. j. ktoré dosiahnu päť rokov veku do 31. augusta 2023,
* deti, ktoré pokračujú v plnení povinného predprimárneho vzdelávania.

**Ostatné podmienky prijímania detí na predprimárne vzdelávanie**

 V prípade zvýšeného záujmu zákonných zástupcov o prijatie detí do Materskej školy, Hrable 1, Michalová, **po prijatí všetkých detí, pre ktoré bude od školského roku 2023/2024 predprimárne vzdelávanie povinné,** budú na základe žiadosti zákonného zástupcu do naplnenia kapacity materskej školy **prednostne prijaté deti**:

* ktoré nedovŕšia do 31. 08. 2023 vek 5 rokov a zákonný zástupca bude žiadať v školskom roku 2023/2024 o predčasné zaškolenie, pričom predloží so žiadosťou aj písomný súhlas príslušného zariadenia výchovného poradenstva a prevencie a pediatra,
* ktorých súrodenci už navštevujú MŠ, Hrable 1, Michalová a dovŕšili tretí rok veku v kalendárnom roku 2023,
* deti, ktoré majú trvalé bydlisko v inej obci, ak budú uspokojené žiadosti zákonných zástupcov detí z Michalovej, netýka sa to detí, ktoré majú plniť povinné predprimárne vzdelávanie,
* ostatné, v závislosti od voľnej kapacity, podľa veku:
* deti, ktoré dovŕšia vek 5 rokov,
* deti, ktoré dovŕšia vek 4 roky,
* deti, ktoré dovŕšia vek 3 roky.
* ktoré majú osvojené základné hygienické a samoobslužné návyky a sú primerane samostatné (nemá plienky, fľašu, cumlík, samostatne sa naje lyžicou, napije z pohára, používa WC, umyje si ruky, oblečie základné časti odevu),

 Deti mladšie ako 3 roky sa pri prijímaní nesmú uprednostniť pred staršími deťmi, lebo ich prijímanie v súlade so školským zákonom má byť **výnimočné.**